Adabu yegdel kra n win yecnan neɣ yulin ɣef usayes ad yurar amezgun s teqbaylit, akken i d-yenna L.Ait Menguellet:  Ula d afrux deg lexla, ad tnṣeyyed ma icennu 1, yerra-asen asadel deg yimi, iḥerrem inelmaden n tusnawit Ɛmiruc n Tizi Wezzu ad uraren amezgun, u yerna yeḥbes wid yuraren tamezgunt-nni (Mohamed ddem tabalizt-ik) s teqbaylit deg tfaska n Qarṭaj, mi duɣalen kan seg Tunes. Ayagi yakk ur yessefcel ara irgazen n umezgun, banend kra n yimeɣnasen deg unnar n usnulfu n umezgun. Aṭas n leqdic i d-yellan deg waya ladɣa tasuqqilt, akka am Mohya, Said Sadi, Amar Mezdad, d wiyaḍ...